## FGV rehabilita i condiciona les zones de l’estació de Picanya de Metrovalencia danyades per les inundacions

*** Els efectes de l’aigua han afectat especialment canalitzacions, estructures i l’interior de l’espai condicionat com a habitació tècnica
* Els treballs es duen a terme de manera paral·lela als que s’executen en l’estació de Paiporta que és necessari construir de nou**

Ferrocarrils de la Generalitat Valenciana (FGV) està executant els treballs de rehabilitació de les àrees de l’estació de Picanya de Metrovalencia afectada per les inundacions patides el passat 29 d’octubre.

Les zones de l’edifici més afectades per l’aigua han sigut la part condicionada per a equipament tècnic, així com algunes estructures i canalitzacions. La inundació va danyar especialment l’espai dedicat a enclavament i comunicacions.

Les actuacions que s’estan duent a terme consistixen a adequar els espais per a allotjar, no solament el nou enclavament de l’estació de Picanya, sinó també l’enclavament de l’estació de Paiporta, que es va vore greument afectat. Tots estos equips tècnics necessiten unes condicions de temperatura controlada per a garantir el seu bon funcionament.

Pel que respecta a la resta de l’estació, s’han previst treballs de neteja i reparació d’alguns desperfectes menors.

Fecha: 18/04/2025